plato-philosophy.epistulae-dub 7.342
ἀλλʼ οὔτε ἀνθρώποις ἡγοῦμαι τὴν ἐπιχείρησιν περὶ αὐτῶν λεγομένην ἀγαθόν , εἰ μή τισιν ὀλίγοις ὁπόσοι δυνατοὶ ἀνευρεῖν αὐτοὶ διὰ σμικρᾶς ἐνδείξεως , τῶν τε δὴ ἄλλων τοὺς μὲν καταφρονήσεως οὐκ ὀρθῆς ἐμπλήσειεν ἂν οὐδαμῇ ἐμμελῶς , τοὺς δὲ ὑψηλῆς καὶ χαύνης ἐλπίδος , ὡς σέμνʼ ἄττα μεμαθηκότας . ἔτι δὲ μακρότερα περὶ αὐτῶν ἐν νῷ μοι γέγονεν εἰπεῖν · τάχα γὰρ ἂν περὶ ὧν λέγω σαφέστερον ἂν εἴη λεχθέντων αὐτῶν . ἔστι γάρ τις λόγος ἀληθής , ἐναντίος τῷ τολμήσαντι γράφειν τῶν τοιούτων καὶ ὁτιοῦν , πολλάκις μὲν ὑπʼ ἐμοῦ καὶ πρόσθεν ῥηθείς , ἔοικεν δʼ οὖν εἶναι καὶ νῦν λεκτέος.ἔστιν τῶν ὄντων ἑκάστῳ , διʼ ὧν τὴν ἐπιστήμην ἀνάγκη παραγίγνεσθαι , τρία , τέταρτον δʼ αὐτή—πέμπτον δʼ αὐτὸ τιθέναι δεῖ ὃ δὴ γνωστόν τε καὶ ἀληθῶς ἐστιν ὄν—ἓν μὲν ὄνομα , δεύτερον δὲ λόγος , τὸ δὲ τρίτον εἴδωλον , τέταρτον δὲ ἐπιστήμη . περὶ ἓν οὖν λαβὲ βουλόμενος μαθεῖν τὸ νῦν λεγόμενον , καὶ πάντων οὕτω πέρι νόησον . κύκλος ἐστίν τι λεγόμενον , ᾧ τοῦτʼ αὐτό ἐστιν ὄνομα ὃ νῦν ἐφθέγμεθα . λόγος δʼ αὐτοῦ τὸ δεύτερον , ἐξ ὀνομάτων καὶ ῥημάτων συγκείμενος · τὸ γὰρ ἐκ τῶν ἐσχάτων ἐπὶ τὸ μέσον ἴσον ἀπέχον πάντῃ , λόγος ἂν εἴη ἐκείνου ᾧπερ στρογγύλον καὶ περιφερὲς ὄνομα καὶ κύκλος . τρίτον δὲ τὸ ζωγραφούμενόν τε καὶ ἐξαλειφόμενον καὶ τορνευόμενον καὶ ἀπολλύμενον · ὧν αὐτὸς ὁ κύκλος , ὃν πέρι πάντʼ ἐστὶν ταῦτα , οὐδὲν πάσχει , τούτων ὡς ἕτερον ὄν . τέταρτον δὲ ἐπιστήμη καὶ νοῦς ἀληθής τε δόξα περὶ ταῦτʼ ἐστίν · ὡς δὲ ἓν τοῦτο αὖ πᾶν θετέον , οὐκ ἐν φωναῖς οὐδʼ ἐν σωμάτων σχήμασιν ἀλλʼ ἐν ψυχαῖς ἐνόν , ᾧ δῆλον ἕτερόν τε ὂν αὐτοῦ τοῦ κύκλου τῆς φύσεως τῶν τε ἔμπροσθεν λεχθέντων τριῶν . τούτων δὲ ἐγγύτατα μὲν συγγενείᾳ καὶ ὁμοιότητι τοῦ πέμπτου νοῦς πεπλησίακεν , τἆλλα δὲ πλέον ἀπέχει . ταὐτὸν δὴ περί τε εὐθέος ἅμα καὶ περιφεροῦς σχήματος καὶ χρόας , περί τε ἀγαθοῦ καὶ καλοῦ καὶ δικαίου , καὶ περὶ σώματος ἅπαντος σκευαστοῦ τε καὶ κατὰ φύσιν γεγονότος , πυρὸς ὕδατός τε καὶ τῶν τοιούτων πάντων , καὶ ζῴου σύμπαντος πέρι καὶ ἐν ψυχαῖς ἤθους , καὶ περὶ ποιήματα καὶ παθήματα σύμπαντα · οὐ γὰρ ἂν τούτων μή τις τὰ τέτταρα λάβῃ ἁμῶς γέ πως , οὔποτε τελέως ἐπιστήμης τοῦ πέμπτου μέτοχος ἔσται .
Lemmas: ἀλλά οὔτε ἄνθρωπος ἡγέομαι ὁ ἐπιχείρησις περί αὐτός λέγω ἀγαθός , εἰ μή τις ὀλίγος ὁπόσος δυνατός ἀνευρίσκω αὐτός διά μικρός ἔνδειξις , ὁ τε δή ἄλλος ὁ μέν καταφρόνησις οὐ ὀρθός ἐμπίμπλημι ἄν οὐδαμῇ ἐμμελής , ὁ δέ ὑψηλός καί χαῦνος ἐλπίς , ὡς σεμνός τις μανθάνω . ἔτι δέ μακρός περί αὐτός ἐν νόος ἐγώ γίγνομαι λέγω · τάχα γάρ ἄν περί ὅς λέγω σαφής ἄν εἰμί λέγω αὐτός . εἰμί γάρ τις λόγος ἀληθής , ἐναντίος ὁ τολμάω γράφω ὁ τοιοῦτος καί ὁστισοῦν , πολλάκις μέν ὑπό ἐγώ καί πρόσθεν λέγω , ἔοικα δέ οὖν εἰμί καί νῦν λεκτέος.ἔστιν ὁ εἰμί ἕκαστος , διά ὅς ὁ ἐπιστήμη ἀνάγκη παραγίγνομαι , τρεῖς , τέταρτος δέ αὐτή—πέμπτον δέ αὐτός τίθημι δέω ὅς δή γνωστός τε καί ἀληθής εἰμί ὄνος μέν ὄνομα , δεύτερος δέ λόγος , ὁ δέ τρίτος εἴδωλον , τέταρτος δέ ἐπιστήμη . περί εἷς οὖν λαμβάνω βούλομαι μανθάνω ὁ νῦν λέγω , καί πᾶς οὕτως περί νοέω . κύκλος εἰμί τις λέγω , ὅς οὗτος αὐτός εἰμί ὄνομα ὅς νῦν φθέγγομαι . λόγος δέ αὐτός ὁ δεύτερος , ἐκ ὄνομα καί ῥῆμα σύγκειμαι · ὁ γάρ ἐκ ὁ ἔσχατος ἐπί ὁ μέσος ἴσος ἀπέχω πάντῃ , λόγος ἄν εἰμί ἐκεῖνος ὅς στρογγύλος καί περιφερής ὄνομα καί κύκλος . τρίτος δέ ὁ ζωγραφέω τε καί ἐξαλείφω καί τορνεύω καί ἀπόλλυμι · ὅς αὐτός ὁ κύκλος , ὅς περί πᾶς εἰμί οὗτος , οὐδείς πάσχω , οὗτος ὡς ἕτερος εἰμί . τέταρτος δέ ἐπιστήμη καί νόος ἀληθής τε δόξα περί οὗτος εἰμί · ὡς δέ εἷς οὗτος αὖ πᾶς τίθημι , οὐ ἐν φωνή οὐδέ ἐν σῶμα σχῆμα ἀλλά ἐν ψυχή ἔνειμι , ὅς δῆλος ἕτερος τε εἰμί αὐτός ὁ κύκλος ὁ φύσις ὁ τε ἔμπροσθεν λέγω τρεῖς . οὗτος δέ ἐγγύς μέν συγγένεια καί ὁμοιότης ὁ πέμπτος νόος πλησιάζω , ἄλλος δέ πολύς ἀπέχω . αὐτός δή περί τε εὐθύς ἅμα καί περιφερής σχῆμα καί χροιά , περί τε ἀγαθός καί καλός καί δίκαιος , καί περί σῶμα ἅπας σκευαστός τε καί κατά φύσις γίγνομαι , πῦρ ὕδωρ τε καί ὁ τοιοῦτος πᾶς , καί ζῷον σύμπας περί καί ἐν ψυχή ἦθος , καί περί ποίημα καί πάθημα σύμπας · οὐ γάρ ἐάν οὗτος μή τις ὁ τέσσαρες λαμβάνω ἀμῶς γε πως , οὔποτε τέλειος ἐπιστήμη ὁ πέμπτος μέτοχος εἰμί .